recursal/SuperWikiNEXT-32B huggingface dataset:
**სენ-ფრანსუა** (ინგლ. St. François Atoll, ფრანგ. Atoll Saint-François) — ალფონსის კუნძულების ორიდან ერთი ატოლი სეიშელის გარე კუნძულების შემადგენლობაში.

გეოგრაფია
---------

მდებარეობს 3 კმ-ით სამხრეთით ატოლ ალფონსიდან. დაუსახლებელია, მოიცავს 2 კუნძულს — სენ-ფრანსუას და ბიჟუტიეს. ატოლის ფართობი შეადგენს 0,196 კმ²-ს (196 000 მ²), საერთო ფართობი, რიფისა და ლაგუნის ჩათვლით, მნიშვნელოვნად მეტია — 40 კმ² (დაახლოებით 15 კმ ჩრდილოეთიდან სამხრეთისკენ და 5 კმ აღმოსავლეთიდან დასავლეთისკენ).

სენ-ფრანსუას კუნძული
--------------------

სამხრეთ კუნძულს სახელი დაერქვა ფრანცისკ სალელის პატივსაცემად. ფართობი შეადგენს 176 000 მ²-ს (0,176 კმ²). ადგილობრივი ფაუნა მოიცავს ფრეგატებს, *Dromas ardeola*-ს და ცისფერ ცხრაფეხას. კუნძულამდე მიღწევა შესაძლებელია ნახევარ საათში ნავით ალფონსიდან. 7°09′23″ ს. გ. 52°44′17″ ა. გ.﻿ / ﻿7.1565306° ს. გ. 52.7381583° ა. გ.﻿ / -7.1565306; 52.7381583.

ბიჟუტიეს კუნძული
----------------

ჩრდილოეთის კუნძული სიდიდით ნაკლებია სამხრეთის კუნძულზე. თავისი სახელი მიიღო ფრანგული სიტყვიდან — «*bijoutier*», რაც «იუველირს» ნიშნავს. ბიჟუტიეს ფართობია — 20 000 მ² (0,02 კმ²). კუნძულამდე მიღწევა შესაძლებელია მხოლოდ ნავით მოქცევის დროს. ფეხით ბიჟუტიეს კუნძულს შეიძლება გარს შემოუარო სულ რამდენიმე წუთში. 7°04′04″ ს. გ. 52°44′05″ ა. გ.﻿ / ﻿7.0678667° ს. გ. 52.7347500° ა. გ.﻿ / -7.0678667; 52.7347500

ისტორია
-------

სენ-ფრანსუას ატოლი 1730 წელს აღმოაჩინა შევალიე ალფონსმა, ფრანგული ფრეგატ «*Le Lys*»-ის მეთაურმა. ატოლს სახელი ეწოდა წმინდა ფრანცისკ სალელის პატივსაცემად.

რესურსები ინტერნეტში
--------------------

* St. François Atoll[*მკვდარი ბმული*] (ინგლისური)
**Louis Vuitton Malletier**, ჩვეულებრივ ცნობილი როგორც **Louis Vuitton** (*ლუი ვიტონი*) ან შემოკლებით **LV** — ფრანგული სამოდელო სახლი, რომელიც 1854 წელს დიზაინერმა ლუი ვიტონმა დააარსა. ემბლემა LV გამოსახულია ყველგან, მდიდრული ჩემოდნებითა და ტყავის ნაწარმით დაწყებული და ფეხსაცმლით, საათებით, საიუველირო ნაწარმით, აქსესუარებით, მზის სათვალეებითა და წიგნებით დამთავრებული. Louis Vuitton ერთ-ერთი ლიდერი საერთაშორისო სამოდელო სახლია მსოფლიოში. ის თავის პროდუქციას ყიდის საფირმო ბუტიკებში, მაღალი დონის სავაჭრო ცენტრებში და ინტერნეტით, საკუთარი საიტის ელექტრონული კომერციის განყოფილებაში. ექვსი წლის განმავლობაში ზედიზედ (2006-2012), Louis Vuitton მსოფლიოში ყველაზე მდიდრულ ბრენდად დასახელდა. 2012 წლის შეფასებით მისი ღირებულება 25.9 მილიარდი აშშ დოლარი იყო. 2013 წელს ბრენდის ღირებულებამ 28.4 მილიარდი დოლარი შეადგინა, ხოლო გაყიდვების მაჩვენებელმა 9.4 მილიარდი დოლარი. კომპანია მსოფლიოს 50 ქვეყანაში მოღვაწეობს და ფლობს 460-ზე მეტ მაღაზიას.

სქოლიო
------

1. 1 2  Louis Vuitton-ის წლიური ანგარიში 2014
2. ↑  Legal Notice. *Louis Vuitton*.  დაარქივებულია ორიგინალიდან — 1 მაისი 2011. ციტირების თარიღი: 24 April 2010.
3. ↑  Martin, Richard (1995). *Contemporary fashion*. Guatemala:  St. James Press,   გვ. 750. ISBN 1-55862-173-3.
4. ↑  Roberts, Andrew. Louis Vuitton Tops Hermes As World's Most Valuable Luxury Brand. Bloomberg. ციტირების თარიღი: 28 May 2012.
5. ↑
6. ↑
**სენ-ჟან-დე-ლიუზი** (ფრანგ. Saint-Jean-de-Luz) — ზღვისპირა კლიმატური კურორტი საფრანგეთში (ატლანტური პირენეების დეპარტამენტი). მდებარეობს ბისკაის ყურის სანაპიროზე, ესპანეთის საზღვართან ახლოს, ქალაქ ბაიონიდან სამხრეთ-დასავლეთით. 14 093 მცხოვრები (2017).

ხელსაყრელი ბუნებრივ-კლიმატური პირობები და ფართო ქვიშის პლაჟი იძლეოდა იმის საშუალებას, რომ სენ-ჟან-დე-ლიუზი განვითარებულიყო როგორც ქვეყნის ერთ-ერთი ყველაზე პოპულარული კურორტი. თელასოთერაპიის ცენტრი — „Hélianthal". განვითარებულია ტურიზმი; ქალაქში არის ისტორიულ-არქიტექტურული ძეგლები, მათ შორის — იოანე ნათლისმცემლის ეკლესია ხის პატრონიკეთი (XV–XVII სს.; მდიდრულად მორთული საკურთხეველი — დაახლ. 1669), XV–XVIII საუკუნეების ბასკური სახლები, მერია (XVII ს.); კურორტთან ახლოს არის ციხე-დარბაზი შატო-დ’ურტუბიე (XIV ს.-ის შუა ხანები). ქალაქ-კურორტისათვის დამახასიათებელია ბასკეთის არქიტექტურული სტილის მრავალრიცხოვანი სახლები. კაზინო. შემოგარენში მდებარეობს კურორტები სიბური (მორის რაველის სამშობლო), ბიარიცი და სხვ.

ლიტერატურა
----------

* *Бруенок А. В.* СЕН-ЖАН-ДЕ-ЛЮЗ // Большая российская энциклопедия. т. 29. — М. 2015. — стр. 758.

სქოლიო
------

1. 1 2  Populations légales 2017. INSEE. ციტირების თარიღი: 18 თებერვალი, 2020.
**სერგო შალიბაშვილი** (დ. 22 ივნისი, 1962, თბილისი, საქართველოს სსრ — გ. 6 ივლისი, 1983, ედმონტონი, კანადა) — საერთაშორისო კლასის სპორტის ოსტატი. დაიღუპა მსოფლიო უნივერსიადაზე შეჯიბრებისას 10-მეტრიანი კოშკურიდან შესრულებული ნახტომით მიღებული ტრავმით. 1983 წელს, გარდაცვალების შემდეგ დაჯილდოვდა ოლიმპიური ორდენით.

მსოფლიო უნივერსიადა
-------------------

უნივერსიადაზე (სტუდენტებს შორის, საერთაშორისო შეჯიბრება) სერგოს კოშკურიდან ასრულებდა ილეთს, რომელსაც "სამ-ნახევარი უკან, წინა დგომიდან" (იგივე "ავერბახი" - იმ ადამიანის პატივსაცემად, ვინც ეს ნახტომი პირველად შეასრულა) ჰქვია. სერგო 10 მ-ის სიმაღლიდან გადმოხტა და ნახტომის შესრულებისას სადგარს ჩამოარტყა თავი. ილეთი ისეთი სიძლიერით ჰქონდა დაწყებული, რომ ნახევარი ბრუნი კიდევ გააკეთა და წყალში ჩავარდა. 
იმ დღეს შეჯიბრება შეწყდა და სერგო სასწრაფო დახმარების მანქანით საავადმყოფოში გადაიყვანეს, მას თავის ფუძე ჰქონდა მოტეხილი. იგი 2 დღის განმავლობაში აპარატზე იყო შეერთებული რის შემდეგაც გარდაიცვალა.

რესურსები ინტერნეტში
--------------------

* საქართველოს ოლიმპიელთა კლუბი – შალიბაშვილი სერგო დაარქივებული 2016-04-07 საიტზე Wayback Machine.
* საქართველოს ოლიმპიელთა კლუბი – წყალში ხტომა დაარქივებული 2016-03-15 საიტზე Wayback Machine.
**სერგო ჩახოიანი** (სომხ. Սերգո Չախոյան; დ. 9 დეკემბერი, 1969, ლენინაკანი, სომხეთის სსრ) — სომეხი ძალოსანი, რომელიც მოგვიანებით ავსტრალიის სახელით ასპარეზობდა.

ბიოგრაფია
---------

სერგო ჩახოიანი დაიბადა 1969 წლის 9 დეკემბერს, ლენინაკანში, სომხეთის სსრ-ში (ახლანდელი გიუმრი, სომხეთი), იქ სადაც სომეხი ძალოსნების უმრავლესობაა დაბადებული. იგი რამდენჯერმე იყო სომხეთის ჩემპიონი; მასვე ეკუთვნოდა რამდენიმე სომხეთის რეკორდი. ჩახოიანმა ვერცხლის მედალი მოიგო 1994 წლის ძალოსნობის მსოფლიო ჩემპიონატში; ხსენებულ ტურნირში მან ატაცში მსოფლიო რეკორდი დააფიქსირა. ისრაელ მილიტოსიანის შემდეგ, იგი გახდა პირველი სომეხი ძალოსანი რომელმაც მსოფლიო რეკორდი დააფიქსირა. ჩახოიანი მონაწილეობდა 1995 წლის ძალოსნობის მსოფლიო ჩემპიონატში; ხსენებულ ტურნირში, ატაცში, ვერცხლის მედალი მოიპოვა. იგი აგრეთვე მონაწილეობდა 1996 წლის ატლანტაში გამართულ ზაფხულის ოლიმპიადაში, სადაც მან ატაცში ვერცხლის მედალი მოიგო. მან შეჯიბრში მეექვსე ადგილი დაიკავა.

1997 წლის დასაწყისში, მან დაიწყო ავსტრალიის სახელით ასპარეზობა. სერგო ჩახოიანი არის ოთხგზის ავსტრალიის ჩემპიონი და ავსტრალიისა და ოკეანეთის რეკორდების მფლობელი. 1999 წელს მონაწილეობდა ამავე წლის ძალოსანთა მსოფლიო ჩემპიონატში; ტურნირი მან მე-10 ადგილით დაასრულა. ჩახოიანმა სიდნეი 2000 წლის ზაფხულის ოლიმპიადის თამაშებში ხელახლა დაიკავა მეექვსე ადგილი. მან გააუმჯობესა ავსტრალიის რეკორდი ატაცში (175 კგ) და ტურნირი ბრინჯაოს მედლით დაასრულა. ბრისბანეში გამართულ „2001 წლის გუდვილის თამაშებში" მან სამი ოქროს მედალი მოიპოვა; აღნიშნულ ჩემპიონატში დააფიქსირა (ამავე ტურნირის) ორი მსოფლიო და ერთი ავსტრალიის რეკორდი. მისი მსოფლიო რეკორდი ატაცში იყო 181.5 კგ. 2003 წელს მონაწილეობდა რუსეთის ჩემპიონატში, სადაც ატაცში მსოფლიო რეკორდი 182.5 კგ და ჯამში აწეული წონის აგრეთვე მსოფლიო რეკორდი 391.5 კგ დააფიქსირა. 2002 წლის ძალოსნობის მსოფლიო ჩემპიონატში მოიპოვა ბრინჯაოს მედალი. ოქროს მედალი მოიგო ატაცში.

2004 წლის ოლიმპიადაზე აწევის პირველი მცდელობისას მან 175 კილო ასწია. მეორე მცდელობაზე 175 კგ-ს აწევით მეოთხე ადგილს იკავებდა. მან ატაცში 207.5 კილოგრამის აწევა სცადა (ამ წონის აწევა მას ოლიმპიურ ოქროს მედალს მოუტანდა). მან ამ წონის აწევა ევრ შეძლო.

2005 წელს გახდა ავსტრალიისა და ოკეანეთის ჩემპიონი. ვარჯიშის დროს, სერგო ჩახოიანი ავად იყო და ასპირინი მიიღო; ეს დაშვებული არ იყო და ამიტომ ყატარში გამართულ მსოფლიო თასზე მას მონაწილეობის ნება არ დართეს.

რესურსები ინტერნეტში
--------------------

* Sports-Reference.com დაარქივებული 2020-04-18 საიტზე Wayback Machine.
* Sergo Chakhoyan at Lift Up
|  |  |
| --- | --- |
|  | ეს სტატია **მსახიობის და კარდიოლოგის** შესახებაა.  *პოლიტიკოსის შესახებ*, იხილეთ **სერგო ორჯონიკიძე**. *სხვა მნიშვნელობებისთვის*, იხილეთ **სერგო ორჯონიკიძე (მრავალმნიშვნელოვანი)** |

**სერგო ორჯონიკიძე** (დ. 19 მარტი, 1947, თბილისი, საქართველოს სსრ) — ქართველი ექიმი-კარდიოლოგი და მსახიობი.

ბიოგრაფია
---------

სერგო ორჯონიკიძე დაიბადა 1947 წლის 19 მარტს თბილისში, 1970 წელს დაამთავრა თბილისის სახელმწიფო სამედიცინო ინსტიტუტი. სასწავლებლის დასრულებისთანავე გაანაწილეს გარდაბნის რაიონის ჯანპუნქტის ექიმად. პარალელურად თბილისის ექიმთა დახელოვნების ინსტიტუტში გაიარა სპეციალიზაცია კარდიოლოგიაში, რის შემდეგაც ამავე კათედრის ჯერ უფროსი ლაბორანტის, შემდეგ კი ასისტენტის თანამდებობაზე განაგრძო მუშაობა. ამავდროულად მუშაობდა, როგორც ინტენსიური თერაპიის ექიმი.

იყო ულტრაბგერითი გამოკვლევების ერთ-ერთი პიონერი, ხელმძღვანელობდა ახლად ჩამოყალიბებულ ფუნქციურდიაგნოსტიკურ განყოფილებას. იყო თბილისის კარდიოლოგიური კლინიკის დირექტორის მოადგილე და ფუნქციური დიაგნოსტიკის მიმართულების ხელმძღვანელი. 2016 წლიდან არის ინგოროყვას საუნივერსიტეტო კლინიკის კარდიოლოგიური მიმართულების ხელმძღვანელი. 2017 წელს აირჩიეს საქართველოს კარდიოლოგთა ასოციაციის მრჩეველთა საბჭოს წევრად.

გადაღებულია ფილმებში: „მე, ბებია, ილიკო და ილარიონი" (ზურიკელა, 1962), „ბოდიში, თქვენ გელით სიკვდილი" (დათო, 1965).

დაქორწინებულია მსახიობსა და მოცეკვავეზე, საქართველოს სახალხო არტისტ მანანა აბაზაძეზე, ჰყავთ ორი ქალიშვილი.

რესურსები ინტერნეტში
--------------------

* სერგო ორჯონიკიძე (მსახიობი) [დაარქივებული] — ეროვნული ფილმოგრაფია
* ოლღა ბებიას ახდენილი ოცნება: „დოხტური ზურიკელა" და სამუდამო სიყვარული მერისთან — ქართული აზრი
* სერგო ორჯონიკიძე — GeoDoc.Ge დაარქივებული 2020-08-05 საიტზე Wayback Machine.
* ზურიკელას და მერის რეალობად ქცეული სიყვარული — InterMedia.Ge

სქოლიო
------
**მარია კაროლინა დე ბურბონ-სიცილიელი** (იტალ. Maria Carolina di Borbone-Due Sicilie; დ. 29 ნოემბერი, 1820 — გ. 14 იანვარი, 1861) — ბურბონთა დინასტიის წარმომადგენელი. სიცილიისა და ნეაპოლის მეფე ფრანჩესკო I-ისა და დედოფალ მარია ისაბელ ესპანელის შუათანა ასული. მონტემოლინის გრაფინია როგორც კარლოს ლუის დე ბურბონის მეუღლე.

ბიოგრაფია
---------

მარია კაროლინა დაიბადა 1820 წლის 29 ნოემბერს ნეაპოლში. იგი იყო ნეაპოლისა და სიცილიის მეფე ფრანჩესკო I-ისა და მისი მეორე ცოლის, მარია ისაბელ ესპანელის შუათანა ასული. 1850 წლის 10 ივლისს კასერტაში იგი დაქორწინდა ესპანეთის მეფე კარლ IV-ის შვილიშვილზე, მონტემოლინის გრაფ კარლოს ლუის დე ბურბონზე. წყვილს შვილები არ შეეძინა.

მარია კაროლინა და მისი ქმარი გარდაიცვალნენ 1861 წელს, ავსტრიის ქალაქ ტრიესტში, ტიფისაგან. 1861 წლის 13 იანვარს გარდაიცვალა კარლოს ლუისი, ამ ამბავმა კი დააჩქარა მარია კაროლინას გარდაცვალაბა, რომელიც მეორე დღესვე, 14 იანვარს გარდაიცვალა 40 წლის ასაკში. ისინი დაკრძალეს ქალაქ ტრიესტის წმინდა კარლო ბორომოს სახელობის იეზუიტურ მონასტერში.

რესურსები ინტერნეტში
--------------------

* I სიცილიელის შთამომავლობა
სერგეი გლაზენაპი
**სერგეი პავლეს ძე გლაზენაპი** (რუს. Серге́й Па́влович фон Глазена́п; დ. 25 სექტემბერი [ძვ. სტ. 13 სექტემბერი], 1848, სოფ. პავლოვსკოე, ტვერის გუბერნია — გ. 12 აპრილი, 1937, ლენინგრადი) — რუსი ასტრონომი. სსრკ მეცნიერებათა აკადემიის საპატიო წევრი (1929). შრომის გმირი (1932).

ბიოგრაფია
---------

1870 წელს დაამთავრა პეტერბურგის უნივერსიტეტი. 1870-1878 წლებში კვალიფიკაცია სრულყო პულკოვოს ასტრონომიის ობსერვატორიასა და გერმანიაში. 1877 წლიდან მუშაობდა სანქტ-პეტერბურგის უნივერსიტეტში (1885-1924 – პროფესორი). გამოიკვლია (1871-1982) იუპიტერის თანამგზავრთა მოძრაობა, დააზუსტა აბერაციის მუდმივა, აკვირდებოდა და ითვლიდა (1882-1997) ორჯერად ვარსკვლავებს. XIX საუკუნის 80-იან წლების დასასრულს, როგორც რუსეთის იმპერიის ტახტის მემკვიდრის გიორგი ალექსანდრეს ძის აღმზრდელი, იმყოფებოდა აბასთუმანში, სადაც მცირე ზომის ტელესკოპით აკვირდებოდა მჭიდრო ვარსკვლავთა წყვილებს მისი ინიციატივითა და ხელმძღვანელობით აშენებული კოშკიდან (ე. წ. „გიორგისეული კოშკი", შემდგომში – „გლაზენაპის კოშკი"). გამოქვეყნებულ შედეგებს ყურადღება მიაქციეს სპეციალისტებმა და აბასთუმნი კლიმატი, ასტრონომიული კვლევისათვის ხელსაყრელი ატმოსფეროს პირობების თვალსაზრისით, მსოფლიოში ერთ-ერთ საუკეთესოდ აღიარეს. გლაზენაპი წლების განმავლობაში იყო რუსეთის ასტრონომიული საზოგადოების ერთ-ერთი ორგანიზატორი და მისი თავმჯდომარე.

ლიტერატურა
----------

* ენციკლოპედია „საქართველო", ტ. 2, თბ. 2012. — გვ. 39.
კოქტეილი და მისი ინგრედიენტები
Clover Club Cocktail-ის ინგრედიენტებია: ჯინი, ლიმონის წვენი, ჟოლოს სიროფი, უმი კვერცხი. კვერცხის ცილას ამატებენ არა არომატისთვის, არამედ იგი ემულგატორის როლს ასრულებს კოქტეილში. შენჯღრევის შედეგად კი კოქტეილის თავზე ქაფი ჩნდება.ეს ქაფი კოქტეილის ერთ-ერთი სავიზიტო ბარათია.

ისტორია
-------

Clover Club კოქტეილი ამერიკაში იღებს სათავეს. იგი ჯერ კიდევ ალკოჰოლის აკრძალვამდე არსებობდა. ფილადელფიაში არსებობდა კაცების გაერთიანება (კლუბი), მე-19 საუკუნის ბოლო პერიოდიდან, 20 საუკუნის 20-იან წლებამდე. Clover Club-ის წევრები რეგულარულად იკრიბებოდნენ სტრატფორდის სასტუმროში. მათი საყვარელი კოქტეილი კი ეს კოქტეილი გახლდათ, რომელსაც მოგვიანებით Clover Club კოქტეილი დაერქვა და იგი პოპულარული არა მხოლოდ ფილადელფიაში, არამედ ნიუ-იორკშიც გახდა.კოქტეილის პირველი რეცეპტი 1901 წელს დაიბეჭდა ნიუ-იორკის პრესაში. 50-იან წლებში კი კაცებმა იგი უფრო ძლიერი კოქტეილით (Pink Lady cocktail) ჩაანაცვლეს და Clover Club კოქტეილის მოყვარულები ძირითადად ქალები შემორჩნენ. ისინი, ვისთვისაც დელიკატური გემო უფრო მნიშვნელოვანი იყო, ვიდრე კოქტეილის სიძლიერე.

რობერტ ჰესის მიხედვით, კოქტეილი მეოცე საუკუნის პირველ ნახევარში, ალკოჰოლის აკრძალვამდე, დიდი პოპულარობით სარგებლობდა კლუბის წევრებში და გამოჩენილ ადამიანებში. ჯეკ თაუნსენდის მიხედვით, კოქტეილმა ნელ-ნელა დაკარგა პოპულარობა. ერთ-ერთი ამის გამომწვევი მიზეზი შესაძლებელია კოქტეილის ინგრედიენტი იყოს უმი კვერცხის სახით. მრავალი ადამიანი თავს არიდებს ასეთი იგრედიენტების მქონე სასმელს. მეორე მიზეზი კი ალბათ მისი მომზადების სირთულე უნდა იყოს. რამდენადაც უცნაური შეიძლება მოეჩვენოს ზოგიერთს კვერცხის ცილა კოქტეილში, Clover Club კოქტეილი მაინც მიჩნეულია სასიამოვნო სასმელად და ასევე ვიზუალურადაც ესთეტიკურად გამოიყურება.

ინგრედიენტები
-------------

Clover Club კოქტეილს მიირთმევენ კოქტეილის ჭიქაში, ყინულის გარეშე. მისი მთავარი ალკოჰოლური ინგრედიენტი ჯინია.

სან-ფრანცისკოში მომზადებული Clover Club კოქტეილი
ინგრედიენტების რაოდებობრივი შერწყმა კი ასეთია:

45 მლ ჯინი

15 მლ ლიმონის წვენი

15 მლ ჟოლოს სიროფი

1 უმი კვერცხი

მომზადებისთვის საჭირო მოწყობილებები:

სითხის საზომი (ალკოჰოლის გასაზომი სპეციალური ჭურჭელი, რომლის მოცულობაც დაახლოებით 45 მლ-ა.)

სანჯღრევი (შეიკერი)

გამფილტრავი კოვზი

კოქტეილის ჭიქა

მომზადება
---------

კოქტეილი შემდეგნაირად მზადდება: ბარმენი ინგრედიენტებს ურევს ერთმანეთში და შეიკერში ანჯღრევს მინიმუმ 10 წამის განმავლობაში, ყინულის დამატების გარეშე. კოქტეილს, რომლის ერთ-ერთი ინგრედიენტიც კვერცხის ცილაა, ბევრი ნჯღრევა არ სჭირდება, იგი ადვილად იკეთებს ქაფს. სწორედ ეს ქაფი ხდის Clover Club კოქტეილს უნიკალურს. ისხმება წინასწარ გაცივებულ ჭიქაში. ტრადიციულად, ამ კოქტეილს ჭიქაზე არ უკეთებენ მოსართავს, თუმცა შესაძლებელია გაფორმდეს ლიმონის ნაჭრით.

მეორე მოსაზრების მიხედვით, წამების განმავლობაში ნჯღრევა არაა საკმარისი და საჭიროა მინიმუმ 1 წუთის განმავლობაში ირეოდეს ინგრედიენტები ერთად. ასევე კლასიკურ Clover Club კოქტეილს არ აქვს ყინული, თუმცა ზოგიერთი რეცეპტის მიხედვით მას ყინულიც უნდა ჰქონდეს. 

კოქტეილის ალკოჰოლოვანი დანამატი შესაძლოა ჯინის გარდა ღვინო ვერმუთიც იყოს. აღსანიშნავია ისიც, რომ ზოგჯერ ჟოლოს სიროფის ჩანაცვლება ხდება მოცხარის სიროფით.
*კოსოვო მაიდენი*, კოსოვოს ციკლის იგივე სათაურის მქონე ნაწარმოების მიხედვით 1919 წელს უროშ პრედიჩის მიერ შექმნილი ტილო.
**სერბული ფოლკლორი** — ეთნიკური სერბების ფოლკლორი. უძველესი სერბული ფოლკლორის ნიმუშებია პრე-ქრისტიანული სლავური მითოლოგიის ნაწილი.

სერბული ეპოსი
-------------

სერბული ეპოსი (Српске епске народне песме) წარმოადგენს დღევანდელი სერბეთის, ბოსნია და ჰერცეგოვინის და მონტენეგროს ტერიტორიებზე სერბების მიერ შექმნილ ეპიკური პოეზიის ნიმუშებს. ძირითადი ნაშრომები შექმნილია უცნობი ავტორების მიერ XIV-XIX საუკუნეებში. მათში უხვადაა წარმოდგენილი ისტორიული მოვლენები და პერსონაჟები. სერბული ეპოსი იყოფა შემდეგ ციკლებად:

* არა ისტორიული ციკლი
* კოსოვომდელი ციკლი - მოვლენები რომლებიც კოსოვოს ბრძოლამდე ხდებოდა.
* მარკო კლარევიჩის ციკლი.
* კოსოვოს ციკლი - უშუალოდ კოსოვოს ბრძოლის წინ და შემდეგ მიმდინარე მოვლენები.
* კოსოვოს შემდგონი ციკლი - მოვლენები რომელიც კოსოვოს ბრძოლის შემდეგ ხდებოდა.
* სერბეთის განთავისუფლების შესახებ.
* მონტენეგროს განთავისუფლების შესახებ.

რესურსები ინტერნეტში
--------------------

* Serbian folk dance group დაარქივებული 2016-03-12 საიტზე Wayback Machine.
* Serbian folk dance in Canada - SCA Opleanc
**Dies Irae** (ლათ. განკითხვის დღე) — ერთ-ერთი ნაწილი XIII საუკუნის განთქმული ლათინური ჰიმნიდან, დაწერილი ტომას ცელანოს მიერ. კლასიკურ ეპოქაში გამოიყენება რეკვიემში. განთქმულია ჯუზეპე ვერდის და ვოლფგანგ ამადეუს მოცარტის *დიეს ირე*.

ტექსტი
------

Dies iræ! dies illa
Solvet sæclum in favilla
Teste David cum Sibylla!
Quantus tremor est futurus,
quando judex est venturus,
cuncta stricte discussurus!
Tuba mirum spargens sonum
per sepulchra regionum,
coget omnes ante thronum.
Mors stupebit et natura,
cum resurget creatura,
judicanti responsura.
Liber scriptus proferetur,
in quo totum continetur,
unde mundus judicetur.
Judex ergo cum sedebit,
quidquid latet apparebit:
nil inultum remanebit.
Quid sum miser tunc dicturus?
Quem patronum rogaturus,
cum vix justus sit securus?
Rex tremendæ majestatis,
qui salvandos salvas gratis,
salva me, fons pietatis.
Recordare, Jesu pie,
quod sum causa tuæ viæ:
ne me perdas illa die.
Quærens me, sedisti lassus:
redemisti Crucem passus:
tantus labor non sit cassus.
Juste judex ultionis,
donum fac remissionis
ante diem rationis.
Ingemisco, tamquam reus:
culpa rubet vultus meus:
supplicanti parce, Deus.
Qui Mariam absolvisti,
et latronem exaudisti,
mihi quoque spem dedisti.
Preces meæ non sunt dignæ:
sed tu bonus fac benigne,
ne perenni cremer igne.
Inter oves locum præsta,
et ab hædis me sequestra,
statuens in parte dextra.
Confutatis maledictis,
flammis acribus addictis:
voca me cum benedictis.
Oro supplex et acclinis,
cor contritum quasi cinis:
gere curam mei finis.
Lacrimosa dies illa,
qua resurget ex favilla
judicandus homo reus.
Huic ergo parce, Deus:
Pie Jesu Domine,
dona eis requiem. Amen.

რესურსები ინტერნეტში
--------------------

* 

* შეგიძლიათ იხილოთ მედიაფაილები თემაზე **„Dies Irae"** ვიკისაწყობში.
* "Dies Iræ"
|  |  |
| --- | --- |
|  | სხვა მნიშვნელობებისთვის იხილეთ **ბადურაშვილი**. |

**სიკო ბადურაშვილი** (დ. 2 აგვისტო, 1889 — გ. 13 ივლისი, 1916) — ქართველი პოეტი.

სიკო ბადურაშვილი დაიბადა 1889 წლის 2 აგვისტოს სოფელ ჟებოტაში, თიანეთის რაიონში. დაამთავრა თიანეთის ორკლასიანი და თელავის სასულიერო სასწავლებლები. სწავლობდა თბილისის სასულიერო სასწავლებელში. ვაჟა-ფშაველას დახმარებით შევიდა თბილისის ქართულ გიმნაზიაში. იყო „ქართველთა შორის წერა-კითხვის გამავრცელებელი საზოგადოების" სტიპენდიანტი. 1913 წელს სწავლა გააგრძელა იურიევის (ტარტუს) უნივერსიტეტის იურიდიულ ფაკულტეტზე.

„თავისუფალის" ფსევდონიმით ტიციან ტაბიძის ხელნაწერ ჟურნალ „შუქში" აქვეყნებდა ლექსებს. 1910 წლიდან მისი ნაწარმოებები იბეჭდებოდა ჟურნალ-გაზეთებში: „საქართველო", „ნაკადული", „თემი", „თეატრი და ცხოვრება", მ. გაჩეჩილაძის მიერ შედგენილ კრებულში „ჩანგი". მისი შემოქმედების მთავარი თემა იყო სამშობლო და სიცოცხლე. დაიღუპა ტრაგიკულად; მან 200 ლექსის, ექვსი პოემის, ათი მოთხრობისა და რამდენიმე სტატიის დაწერა მოასწრო. მწერლის ხელნაწერები და საოჯახო ბიბლიოთეკა დაკარგულია.

ლიტერატურა
----------

* ენციკლოპედია „საქართველო", ტ. 1, თბ. 1997. — გვ. 324.

რესურსები ინტერნეტში
--------------------

* სიკო ბადურაშვილი — საქართველოს ბიოგრაფიული ლექსიკონი
მარია კარმი (ნორინა ჯილი)
მეჰერ ბაბა
**მარია კარმი** (პრინცესა ნორინა მაჩაბელი; 3 მარტი, 1880 – 15 ივნისი, 1957) — მსახიობ ნორინა ჯილის სასცენო ფსევდონიმი. იგი დაიბადა იტალიაში, ქალქ ფლორენციაში. "perfume company Prince Matchabelli"-ის კომპანიის ერთ-ერთი დამფუძნებელი. თეატრისა და კინოს მსახიობი, მისტიკოსი, გამომცემელი, ინდოელი მისტიკოსისა და ინდუიზმის სულიერი მოძღვრის მეჰერ ბაბას ერთგული მიმდევარი.

სამსახიობო კარიერა
------------------

ნორინა ჯილმა თავისი სამსახიობო კარიერა დაიწყო მაქს რეინჰარდტის სამსახიობო სკოლაში, გერმანულ თეატრში. აქ მან დაჰყო 1907-1909 წ.წ. ფსევდონიმით „მარია კარმი". ის თამაშობდა გერმანულ და იტალიურ თეატრებსა და მუნჯ ფილმებში.

მისი ყველაზე ცნობილი სპექტაკლი იყო „სასწაული" , რომელიც შეიქმნა დრამატურგ კარლ ვოლმიოლერის მიერ, რომელიც შემდგომში ნორინას მეუღლე გახდა. სპექტაკლი თავდაპირველად დაიდგა გერმანიაში, შემდეგ წარმოდგენილი იქნა 1911 წლის 23 დეკემბერს ლონდონში ოლიმპიადის მოედანზე. 1923 წლის 23 დეკემბერს სპაქტაკლი დაიდგა ნიუ-იორკში ბროდვეიზე. აქედან დაიწყო მისი თეატრალური ტურნე დეტროიტში, მილუოკსა და დალასში. საერთო ჯამში, ნორინამ 1000-ზე მეტჯერ ითამაშა ამ სპექტაკლში.

პრინცესა და სუნამო
------------------

კარლ ვალმიულერთან განქორწინების შემდეგ, 1916 წელს ნორინა ცოლად გაჰყვა ქართველ თავად გიორგი მაჩაბელს, რომელიც იმ დროს ცხოვრობდა სტოკჰოლმში, შვედეთში და ეწეოდა დიპლომატიურ საქმიანობას. როდესაც საქართველო დაიპყრო საბჭოთა რუსეთის წითელმა არმიამ, გიორგი იყო საქართველოს ელჩი იტალიაში. 1921 წლამდე იგი ცხოვრობდა რომში. 

1923 წელს წყვილი საცხოვრებლად გადავიდა აშშ-ში. გიორგი იყო მოყვარული ქიმიკოსი და გაიხსენა ძველი პროფესია, დაიწყო ნივთიერებების ერთმანეთთან შერევა და ცდების ჩატარება. 1926 წელს წყვილმა დააარსა პარფიუმერული კომპანია „perfume company Prince Matchabelli". 

1933 წელს წყვილი განქორწინდა.

1935 წელს გიორგი მაცაბელი გარდაიცვალა ფილტვების ანთებით, ხოლო 1936 წელს ნორინამ კომპანია 250,000 დოლარად მიჰყიდა პარფიუმერიის მწარმოებელ საულ განცს.

მეჰერ ბაბა
----------

1931 წელს ნორინა შეხვდა სულიერ მოძღვარს გურუ მეჰერ ბაბას გახდა მისი მოძღვრების მკაფიო მიმდევარი. ის აქტურად უწევდა პროპაგანდას გურუს იდეებს თავის მეგობართა წრეში. მან 1938 წელს მეჰერ ბაბას პერიოდული ჟურნალიც კი გამოსცა. ამ მიზნით ნიუ იორკში კარნეგი ჰოლსა და სხვა ადგილებში ლექციების მთელი ციკლი წაიკითხა.

40-ან წლებში ნორინამ ელიზაბეთ ჩაპლინ პეტერსონთან ერთად დააარსა რელიგიური საზოგადოება მეჰერ ბაბას სულიერი ცენტრი, რომელიც გადაჭიმული იყო ატლანტის ოკეანის სანაპიროზე, ფიჭვნარში 500 ჰა მიწის ფართობზე, აშშ-ში, სამხრეთ კაროლინაში, მირტლ ბიჩში.

გარდაცვალება
------------

ნორინა მაჩაბელი გარდაიცვალა იუპონ დუნესში, მირტლ ბიჩში, სამხრეთ კაროლინაში 1957 წელს, 77 წლის ასაკში. მისი ფერფლი დამარხეს მეჰერ ბაბას საფლავის სიახლოვეს ახლოს აჰმადნაგარში (ინდოეთი). მის საფლავზე ამოკვეთილია წარწერა: პრინცესა ნორინა იყო და მუდამ დარჩება ბაბად.

რესურსები ინტერნეტში
--------------------

* გიორგი მაჩაბელი სუნამოების პრინცი
* მარია კარმი
* მარია კარმი
* პრინცესა ნორინა მაჩაბელი
* ფოტოები meherbabatravels.com - დან
* წერილის ისტორია დაარქივებული 2017-12-07 საიტზე Wayback Machine.
* ნორინა მაჩაბელი
* მარია კარმი
* ბიოგრაფია
ადამიანის თავის ქალა ხშირად გამოიყენება როგორც სიკვდილის სიმბოლო
**სიკვდილი** — ბიოლოგიური ორგანიზმის სიცოცხლის პერმანენტული დასასრული. სიკვდილი შეიძლება მიუთითებდეს ცხოვრების დასრულებაზე როგორც მოვლენაზე ან როგორც მდგომარეობაზე. სიკვდილი ბუნებაში გვხვდება მტაცებლობის, ავადმყოფობის, საზრდოს უქონლობის, სიბერის ან უბედური შემთხვევის შედეგად. სიკვდილის მთავარი მიზეზი თანამედროვე ადამიანთა საზოგადოებებში სიბერესთან დაკავშირებული ავადმყოფობებია. სიკვდილთან დაკავშირებული ტრადიციები და რწმენები ადამიანის კულტურის მნიშვნელოვანი ნაწილია. ის ასევე ქვაკუთხედია მრავალი რელიგიის. მედიცინაში სიკვდილის განსაზღვრება და მისი ბიოლოგიური დეტალები სულ უფრო კომპლექსური ხდება ტექნოლოგიური განვითარების შესაბამისად.

მედიცინაში სიკვდილს შეისწავლის თანატოლოგია (ბერძ.: *θάνατος* - სიკვდილი).

ლიტერატურა
----------

* Bondeson, Jan (2001). *Buried Alive: the Terrifying History of our Most Primal Fear*.  W. W. Norton & Company. ISBN 0-393-04906-X.
* Mullin, Glenn H. [1998] (2008). *Living in the Face of Death: The Tibetan Tradition*. Ithica, New York:  Snow Lion Publications. ISBN 978-1-55939-310-2.

რესურსები ინტერნეტში
--------------------

ვიკისაწყობში არის გვერდი თემაზე:
***სიკვდილი***

* Death (Stanford Encyclopedia of Philosophy)
* Doctors Change the Way They Think About Death დაარქივებული 2010-09-13 საიტზე Wayback Machine.
* Causes of Death 1916 დაარქივებული 2008-07-24 საიტზე Wayback Machine.
* Causes of Death
* George Wald: The Origin of Death
* Before and After Death დაარქივებული 2011-06-13 საიტზე Wayback Machine.


|  |  |
| --- | --- |
| პეპელა | *ეს სტატია ბიოლოგიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
1997 წლის 11 ნოემბერს, საქართველოს პრეზიდენტის ედუარდ შევარდნაძის სიკვდილით დასჯის გაუქმების ინიციატივას, საქართველოს პარლამენტმა მხარი დაუჭირა და **სიკვდილით დასჯა** გაუქმებულად გამოაცხადა. 2000 წლის 1 მაისს საქართველო შეუერთდა „ადამიანის უფლებათა ევროპულ კონვენციას".

ისტორია
-------

ძველ საქართველოში სიკვდილით დასჯას განსაკუთრებით მძიმე დანაშაულის დროს მიმართავდნენ, უფრო მეფისა და სახელმწიფოს ღალატისთვის, აგრეთვე მეფის პირადი საჯარო შეურაცხყოფისათვის, მეკობრეობისათვის. გიორგი III-ის 1170 სიგელის მიხედვით, სიკვდილით დასჯა „მრავალჯერ" პარვისთვისაც ყოფილა დაწესებული. სიკვდილით დასჯა სხვადასხვა ფორმით სრულდებოდა: ჩამოხრჩობა, მოშთობა, კლდიდან გადმოგდება, ცეცხლზე დაწვა.

1995 წელს მიღებული საქართველოს კონსტიტუცია ცალკე კონსტიტუციური ნორმით განსაზღვრავდა სიკვდილით დასჯის როგორც შეფარდების, ისე გამოყენების წესს. საქართველოს კონსტიტუციის მე-15 მუხლის მე-2 პუნქტის მიხედვით, „სასჯელის განსაკუთრებული ღონისძიება – სიკვდილით დასჯა, მის სრულ გაუქმებამდე, შეიძლება გათვალისწინებულ იქნეს ორგანული კანონით სიცოცხლის წინააღმდეგ მიმართული განსაკუთრებით მძიმე დანაშაულისათვის. ამ სასჯელის შეფარდების უფლება აქვს მხოლოდ საქართველოს უზენაეს სასამართლოს".

1996 წლის მიწურულს საქართველოს პრეზიდენტმა ედუარდ შევარდნაძემ სიკვდილით დასჯაზე მორატორიუმი გამოაცხადა. 1997 წლის 11 ნოემბერს პარლამენტმა საკანონმდებლო გზით გააუქმა სიკვდილით დასჯა. ამ დროიდან მოქმედი სისხლის სამართლის კოდექსი სიკვდილით დასჯას არ ითვალისწინებდა არც ერთი დანაშაულისთვის. საქართველო მეორე პოსტსაბჭოთა ქვეყანა იყო (მოლდოვას შემდეგ), რომელმაც გააუქმა სასჯელის ამ განსაკუთრებული ზომის გამოყენება. სიკვდილით დასჯის გაუქმება ევროპის საბჭოს ერთ-ერთი რეკომენდაცია იყო. საქართველო ამ ორგანიზაციის წევრი 1999 წელს გახდა.

2003 წლის 20 აგვისტოს მთავრობის სხდომაზე პრეზიდენტმა ედუარდ შევარდნაძემ განაცხადა, რომ კანონი უნდა გამკაცრდეს ქვეყანაში დანაშაულებათა დონის შემცირების მიზნით. 

> რომ არა ევროპის საბჭო, ჩვენ არ გავაუქმებდით სიკვდილის დასჯას. მე ვხედავ, რომ რუსუდან ბერიძე (*ეროვნული უშიშროების საბჭოს მდივნის მოადგილე ადამიანთა უფლებების დაცვის საკითხებში*) გაკვირვებით მიყურებს. მაგრამ, უნდა აღინიშნოს, რომ კრიმინალებს აღარ ეშინიათ სასჯელის. ციმბირში ხომ ვერ გავასახლებთ - განაცხადა შევარდნაძემ.
> 
> 
> 

2006 წლის 27 დეკემბრის კონსტიტუციური კანონით საქართველოს კონსტიტუციის მე-15 მუხლის მე-2 პუნქტში ჩაიწერა: „სიკვდილით დასჯა აკრძალულია". სიკვდილით დასჯა კონსტიტუციურად აიკრძალა.

სქოლიო
------

1. ↑  *გამყრელიძე ო.*, ქართული საბჭოთა ენციკლოპედია, ტ. 9, თბ. 1985. — გვ. 336.
2. ↑  სიკვდილით დასჯის გაუქმება
3. ↑  შევარდნაძე ნანობს, რომ საქართველოში სიკვდილით დასჯა გაუქმდა.  დაარქივებულია ორიგინალიდან — 2016-03-05. ციტირების თარიღი: 2015-03-12.
სოფონია წინასწარმეტყველი
**წმინდა სოფონია წინასწარმეტყველი** — მართლმადიდებელი ეკლესიის წმინდანი, ხსენების დღე არის ძველი სტილით 3 დეკემბერი, ახალი სტილით - 16 დეკემბერი. წინასწარმეტყველი სოფონია, თორმეტ მცირე წინასწარმეტყველთაგანი, იერემია წინასწარმეტყველის და წინასწარმეტყველი ქალის, ოლდამას თანამედროვე იყო. იგი დიდგვაროვანთა ჩამომავალი იყო და სამეფო სასახლეში ცხოვრობდა.

წმინდა სოფონიამ წინასწარ განჭვრიტა ის უბედურება, რომელიც იუდეისა და მის მოსაზღვრე სამეფოთა მკვიდრთ დაატყდათ თავს.

ლიტერატურა
----------

„წმიდანთა ცხოვრება", ტომი IV, თბილისი, 2003 წ.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ბიბლიის წინასწარმეტყველები |
| --- |
|  |
| დიდი წინასწარმეტყველები | 
ეზეკიელი, იერემია, ესაია, დანიელი |  |
|  |
| მცირე წინასწარმეტყველები | 
აბაკუმი, აბდია, ანგია, ამოსი, ზაქარია, იოველი, იონა, მალაქია, მიქეა, ნაუმი, ოსე, სოფონია. |
|  |
| სხვადასხვა | 
მოსე, არონი, დავითი, სოლომონი, ელისე, ნათანი, გედეონი, ელია |

 |
**სვიმონ (სიკო) ილიას ძე ფაშალიშვილი** (დ. 11 დეკემბერი, 1894, მაჩხაანი, ახლანდელი სიღნაღის მუნიციპალიტეტი — გ. 18 მარტი, 1970, თბილისი) — ქართველი მწერალი, ჟურნალისტი და მთარგმნელი.

ბიოგრაფია
---------

დაიბადა ღარიბი გლეხის ოჯახში. უსახსრობის გამო სკოლას მალე თავი დაანება. მაგრამ განსაკუთრებულმა ბეჯითობამ და წიგნის სიყვარულმა, შეაძლებინა 1919 წელს ჩარიცხულიყო ახლადდაარსებულ თბილისის უნივერსიტეტის სიბრძნისმეტყველების ფაკულტეტზე.

ლიტერატურით სიკო ფაშალიშვილი ჯერ კიდევ სიყმაწვილეში დაინტერესდა. პირველი ლექსი 1909 წელს დაბეჭდა „ივერიაში". მისი პიროვნების ჩამოყალიბებაზე დიდი გავლენა იქონია ისეთმა ადამიანებმა როგორებიც იყვნენ აკაკი წერეთელი, ვაჟა-ფშაველა, იროდიონ ევდოშვილი, შიო მღვიმელი და სხვანი. მათთან ურთიერთობა და შეხვედრები მწერალმა ცოცხლად აღწერა მოგვიანებით თავისი მოგონებების წიგნში. ამასთანავე იგი იყო აღიარებული მოქართულე და შესანიშნავი მთარგმნელი. მან ქართველ საზოგადოებას გააცნო შექსპირის „ჭირვეული ცოლოს მორჯულება", „მეთორმეტე ღამე", ლოპე დე ვეგას „ცეკვის მასწავლებელი", ა. გრიბოედოვის „ვაი ჭკუისაგან", პუშკინის, ნეკრასოვის, მიცკევიჩის და სხვათა ლექსები და პიესები. მანვე თარგმნა ეჟენ პოტიეს „ინტერნაციონალი". ქართულ სცენას ამშვენებდა მისი ორიგინალური პიესებიც „საიქიო", „თავი სიზმარში მგონია", „ჩაჩანაკი კაკანათში". სიკო ფაშალიშვილი კინოფილმ „ქეთო და კოტეს" სცენარის ავტორია. განსაკუთრებით საგულისხმოა მწერლის მოღვაწეობა „ნიანგში". მან დიდი ამაგი დასდო ქართული იუმორისტული ლიტერატურის განვითარებას. „ფარსადანის" ფსევდონიმით გამოქვეყნებული მრავალი მისი იუმორისტული თუ სატირული ნაწარმოები დიდი პოპულარობით სარგებლობდა მკითხველში.

დაკრძალულია მწერალთა და საზოგადო მოღვაწეთა დიდუბის პანთეონში.

ლიტერატურა
----------

* ზ. ბაბუნაშვილი, თ. ნოზაძე, „მამულიშვილთა სავანე", გვ. 336, თბ. 1994
**სიკვდილი მძიმე შრომაა** — სირიელი მწერლის, ხალიდ ხალიფას რომანი. გამოქვეყნდა 2016 წელს, 2019 წელს ითარგმნა ინგლისურ ენაზე. რომანი მოგვითხრობს სამი და-ძმის – ბოლბოლის, ჰუსეინისა და ფატიმას – მოგზაურობაზე, რომლებიც ასრულებენ მამის უკანასკნელ სიკვდილს, მიაბარონ მისი ნეშტი მშობლიურ სოფელ, ანაბიას და თავისი დის, ლეილას, გვერდით დაკრძალონ. დამასკოდან ანამიაბმდე მათი რამდენიმედღიანი მგზავრობა სირთულეებით – დაძაბულობითა და ძალადობით – აღსავსე მძიმე მოგზაურობად იქცევა, რადგან ისინი შეიარაღებული კონფლიქტის ტერიტორიაზე გადაადგილებიან და მუდმივად უწევთ საკონტროლო პუნქტების გავლა და სხვა გამოუვალი მდგომარეობების დაძლევა. 

რომანი წარდგენილი იყო წიგნის ეროვნულ ჯილდოზე.

წინარე ისტორია
--------------

რომანი დაიწერა სირიის სამოქალაქო ომის (2011-დღემდე) ფონზე. მაშინ სირიის ხელისუფლება საკუთარი მოსახლეობის დასამორჩილებლად ქიმიურ იარაღას იყენებდა, რაც ხალხის მათდამი უნდობლობას კიდევ უფრო ზრდიდა. ქვეყანაში ცხოვრება სახიფათო გახდა, რადგან ქალაქები და გზები საომარ ზონებად იქცა.

2013 წელს, ამ სირთულეებით აღსავსე ძალადობრივი კონფლიქტის დროს, ხალიდ ხალიფამ გულის შეტევა განიცადა. საავადმყოფოში ყოფნის პერიოდში, ბობმების ხმაურით გარშემორტყმული მწერალი ფიქრობდა იმაზე, თუ რა დაემართებოდა მის სხეულს ომში სიკვდილის შემთხვევაში. მისი ეს ფიქრები შთაგონება გახდა რომანისა, რომელიც საომარ ზონაში გვამის დაკრძალვასა და მასთან დაკავშირებულ ოჯახურ კონფლიქტზე მოგვითხრობს.

გამოხმაურება
------------

ელიოტ აკერმენმა The New York Times-დან ხალიფა უილიამ ფოლკნერს შეადარა და აღნიშნა, რომ ამ რომანით ავტორმა ფოლკნერის მემკვიდრის ტიტულზე გამოთქვა პრეტენზია.

სქოლიო
------

1. ↑  Library, C. N. N.. Syrian Civil War Fast Facts. ციტირების თარიღი: 2020-03-28
2. ↑  Syrian author Khaled Khalifa on latest novel about ‘fear, in all its manifestations’ en.  დაარქივებულია ორიგინალიდან — 2020-09-18. ციტირების თარიღი: 2020-03-28
3. ↑  Ackerman, Elliot (2019-02-26). „A Father’s Corpse Journeys Across War-Torn Syria in This Masterly Novel". *The New York Times* (ინგლისური). ISSN 0362-4331. ციტირების თარიღი: 2020-03-28.
**ლუის ბეავოგი** (ფრანგ. Louis Lansana Beavogui, დ. 28 დეკემბერი 1923, მასენტა — გ. 19 აგვისტო 1984, კონაკრი) — გვინეის სახელმწიფო და პოლიტიკური მოღვაწე. გვინეის პრემიერ-მინისტრი (1972-1984 წწ.) და პრეზიდენტის მოვალეობის შემსრულებელი (1984). ფინანსისტი და დიპლომატი. აჰმედ სეკუ ტურეს თანამებრძოლი და მისი შემცვლელი. დაამხეს სამხედრო გადატრიალების შედეგად1984 წლის 3 აპრილს 8 დღიანი მმართველობის შემდეგ.

ბიოგრაფია
---------

ლუის ბეავოგი დაიბადა 1923 წლის 28 დეკემბერს ქალაქ მასენტაში (ლიბერიის საზღვართან ახლოს) მოსამსახურის ოჯახში. სწავლობდა დაკარის (სენეგალი) სამედიცინო სასწავლებელში, რომლის დამთავრების შემდეგ მუშაობა დაიწყო ექიმად გვინეის ქალაქ გეკუდუში და კისიდუგუში. სულ მალე გაწევრიანდა გვინეის დემოკრატიულ პარტიაში და გახდა პარტიის კისიდუგუს ორგანიზაციის გენერალური მდივანი. 1954 წელს აირჩიეს ამავე ქალაქის მერად. 1956 წლის 2 იანვრის არჩევნებში კი აირჩიეს საფრანგეთის ეროვნული კრების დეპუტატად, მაგრამ საფრანგეთში დეპუტატობას თავისი ქვეყნის მინისტრობა არჩია და 1957-1958 წლებში ეკავა საფრანგეთის გვინეის (1958 წლიდან გვინეა) ვაჭრობის მინისტრის პოსტი.

1958 წლის 2 ოქტომბერს, მას შემდეგ რაც ქვეყანამ მოიპოვა დამოუკიდებლობა, ბეავოგი გახდა ეკონომიკისა და დაგეგმარების მინისტრი. 1961 წელს კი საგარეო საქმეთა მინისტრი.

1966 წელს, მას შემდეგ რაც გვინეამ პოლიტიკური თავშესაფარი მისცა განის პრეზიდენტს კვამე ნკრუმას, ლუის ბეავოგი დააპატიმრა განის სამხედრო ხელისუფლებამ აკრის აეროპორტში, მაშინ როდესაც იგი მიემგზავრებოდა ეთიოპიაში აფრიკის ერთობის ორგანიზაციის ფორუმზე.

1969 წლიდან კვლავ ეკონომიკის მინისტრია. 1972 წელს კი - გვინეის პრემიერ-მინისტრის თანამდებობა ჩაიბარა.

მმართველობის რვა დღე
--------------------

1984 წლის 26 მარტს აშშ-ს ქალაქ კლივლენდში გარდაიცვალა სამკურნალოდ წასული პრეზიდენტი აჰმედ სეკუ ტურე. გვინეის რესპუბლიკის კონსტიტუციის მიხედვით სახელმწიფოს მეთაურის პოსტი 45 დღით, ახალ საპრეზიდენტო არჩევნებამდე დაიკავა ლუის ბეავოგიმ. სეკუ ტურე დაკრძალეს 30 მარტს. დაკრძალვიდან 4 დღეში, 3 აპრილს არმიის სახმელეთო ნაწილებმა, შტაბის უფროსის ლანსანა კონტეს მეთაურობით მოახდინეს სამხედრო გადატრიალება და დაამხეს ლუის ბეავოგი. 

ოფიციალური ვერსიით დაიღუპა 1984 წლის 19 აგვისტოს კონაკრის ჰოსპიტალში დიაბეტის შედეგად.

ლიტერატურა
----------

* Ежегодник БСЭ.1962 / М.1962 — С. 587
* Ежегодник БСЭ.1973 / М.1973 — С. 613
* Луи Лансана Беавоги. Люди и события / Новое время//1961 — № 7

სქოლიო
------

1. ↑  Louis Lansana Béavogui 1923-1984. webGuinée.

|
|  |
|
| წინამორბედი:აჰმედ სეკუ ტურე | **გვინეის პრეზიდენტი**1984  | შემდეგი:ლანსანა კონტე |

|  |  |  |  |
| --- | --- | --- | --- |
| 

| ხ • გ • რ
გვინეის პრეზიდენტები |
| --- |
|  |
| 
* აჰმედ სეკუ ტურე
* ლუის ბეავოგი
* ლანსანა კონტე
* მუსა დადის კამარა
* სეკუბა კონატე
* ალფა კონდე
* მამადი დუმბუია
 |

 |
**მაგოტი** ან **ბერბერული მაკაკა** (ლათ. Macaca sylvanus) — ერთადერთი მაიმუნი, რომელიც ველური სახით ცხოვრობს ევროპის ტერიტორიაზე (გიბრალტარზე). გარდა ამისა, მაგოტი ერთადერთი მაკაკაა, რომელიც აზიის გარეთ ცხოვრობს.

მაგოტი უკუდო ვიწროცხვირა მაიმუნია. სხეული დაფარული აქვს ხშირი მუქი-ყვითელი ბალნით, ხშირად მოწითალო ელვარებით. მამრის სიგრძე 75-80 სმ-ს აღწევს, წონა - 13-15 კგ-ს. მდედრები ოდნავ მცირე ზომის არიან. 4-5 წლის ასაკში მაგოტები ზრდასრულ ასაკს აღწევენ, სულ 20 წელს ცხოვრობენ. გავრცელებულია ატლასის მთებში (მაროკო, ალჟირი და ტუნისი) და გიბრალტარის კლდეებზე.

მაგოტები მთებში ზღვის დონიდან 2300 მ-მდე ცხოვრობენ. იტანენ -10 °С სიცივეს. ცხოვრობენ ფიჭვნარ, მუხის ტყეებში, იკვებებიან მცენარეული ნაყოფით, ძირხვენებით, წიწვოვანი ხეების თესლებით და ზოგიერთი სახის მწერებით (პეპლები, ხოჭოები და მისთ.).

აფრიკის მთებში ბერბერული მაკაკები მუდამ მრავლად იყვნენ, თუმცა გიბრალტარში ისინი გადაშენების პირზე იყნენ მისული XX საუკუნის შუა რიცხვებში. ადგილობრივი მმართველობის მიერ მიღებულმა ზომებმა მაკაკების ან სახეობის გადარჩენა მოახერხა.

მაგოტი გამოსახულია გიბრალტარის 5 პენსიან მონეტაზე. მეორე მხარეს გამოსახულია დედოფალი ელისაბედ II.

ლიტერატურა
----------

* Thomas Geissmann: *Vergleichende Primatologie.* Springer-Verlag, Berlin u. a. 2003, ISBN 3-540-43645-6.
* Ronald M. Nowak: *Walker's Mammals of the World.* 6th edition. Johns Hopkins University Press, Baltimore MD 1999, ISBN 0-8018-5789-9.

რესურსები ინტერნეტში
--------------------

ვიკისაწყობის ლოგო **ვიკისაწყობში** არის გვერდი თემაზე: ***მაგოტი***

* ARKive - images and movies of the Barbary Macaque *(Macaca sylvanus)* დაარქივებული 2006-04-13 საიტზე Wayback Machine.
მაგმური ქანი
**მაგმური ქანები** — მაგმის გაცივებისა და დაკრისტალების შედეგად წარმოქმნილი ქანები. მაგმის გაცივების პირობების მიხედვით არჩევენ მაგმური ქანების ორ ძირითად ტიპს: 

* ეფუზიურს (ვულკანურს, ამონთხეულს), როდესაც ლავის სახით ამონთხეული მაგმა დედამიწის ზედაპირზე ცივდება;
* ინტრუზიულს (სიღრმულს), როდესაც მაგმა დედამიწის ქერქის სიღრმეში ცივდება.

ვულკანური ქანები ლავის სწრაფი გაცივების გამო წვრილკრისტალურია, ხშირ შემთხვევაში ჭარბად შეიცავს მინას. ინტრუზიული ქანები დედამიწის ქერქის სიღრმეში მაგმის ნელი გაცივების გამო სრულკრისტალური და მსხვილმარცვლოვანია.

მაგმური ქანები, ჩვეულებრივ, სილიკატური შედგენილობისაა, მათი მთავარი კომპონენტის — SiO2-ის შემცველობის მიხედვით განარჩევენ ულტრაფუძე ქანებს, ფუძე ქანებს, საშუალო მჟავიანობის ქანებს, მჟავა ქანებს; ზოგი მკვლევარი გამოჰყობს აგრეთვე ულტრამჟავა ქანებს, რომლებიც შეიცავენ 75 % მეტ SiO2-ს.

ტუტე ელემენტების (Na,K) შემცველობის მიხედვით, ქანების ჩამოთვლილ ჯგუფებში, განასხვავებენ ნორმალური და ტუტე რიგის მაგმურ ქანებს. 
მაგმურ ქანებთან დაკავშირებულია სხვადასხვაგვარი სასარგებლო წიაღისეული. მაგალითად: მჟავა ქანებთან გვხვდება კალა, ვოლფრამი, ოქრო; ფუძესთან — სპილენძი, ტიტანი; ულტრაფუძესთან — პლატინა, ნიკელი, ქრომი; ტუტესთან — აპატიტი, იშვიათად მიწათა ელემენტები და სხვა.

იხილეთ აგრეთვე
--------------

* დანალექი ქანები
* მეტამორფული ქანები
* ტუტე ქანები

რესურსები ინტერნეტში
--------------------

* USGS Igneous Rocks დაარქივებული 2013-02-21 საიტზე Wayback Machine.
* Igneous rock classification flowchart დაარქივებული 2008-05-10 საიტზე Wayback Machine.
* EarthChem, a portal to rock chemistries დაარქივებული 2007-06-08 საიტზე Wayback Machine.

ლიტერატურა
----------

* *შენგელია დ.*, ქართული საბჭოთა ენციკლოპედია, ტ. 6, თბ. 1983. — გვ. 325.
* Заварицкий А. Н. Изверженные горные породы, М. 1955.
**Hoegaarden** (ჰუხაარდენი; ნიდერლ. [ɦuˈʝardə(n)]) — ტრადიციული ბელგიური „თეთრი ლუდის" მარკა. მომხმარებლის ბაზარზე ლუდი გამოტანილ იქნა ბელგიის ფლანდრიის სოფელ ჰუხაარდენში (Hoegaarden) დამკვიდრებული ლუდსახარში საწარმო „დე კლაუს" (De Kluis) მიერ.

ისტორია
-------

სოფელი ჰუხაარდენი ითვლება თანამედროვე ბელგიური თეთრი ლუდის აკვნად. ამ სახის ლუდის წარმოება საარქივო მასალების მიხედვით აქ დაიწყეს 1445 წლიდან. ამ დროს ადგილობრივი მონასტრის ბერები ხშირად ე.წ. „მონასტრის ლუდის"  ლუდის ხარშვით იყვნენ დაკავებულები. ეს ტრადიცია გაგრძელდა 1950 წლამდე.

ადრე და ახლა
------------

სოფელი უკვე შუა საუკუნეებიდან თავისი „თეთრი ლუდით" იყო განთქმული. XIX საუკუნეში სოფელი ითვლიდა ცამეტ ლუდსახარშ და ცხრა სხვა ალკოჰოლური სასმელის სახდელ საწარმოს, 1957 წელს დაიხურა უკანასკნელი ადგილობრივი თეთრი ლუდის სახარში „ტომსინი" (Tomsin). დაახლოებით ათი წლის შემდეგ რძის მწარმოებელმა ფერმერმა პიერ სელისმა (Pierre Celis), რომელიც ბავშვობიდან ლუდსახარში საწარმოს ახლოს ცხოვრობდა და ახალგაზრდობაშიც იქ მუშაობდა, გადაწყვიტა აღედგინა სოფლის ტრადიცია. მან დააარსა ლუდსახარში „დე სლაუსი" საკუთარი ფერმის თივის შესანახ საბძელში.

ლუდი „ჰუხაარდენი" თავისი ჭიქით

რესურსები ინტერნეტში
--------------------

* ბელგიური ლუდი

სქოლიო
------

1. ↑
2. ↑
3. ↑  დაარქივებული ასლი.  დაარქივებულია ორიგინალიდან — 2013-06-28. ციტირების თარიღი: 2015-03-07.
**სერგო კავკასიძე** (დ. 28 თებერვალი, 1903 — გ. უცნობია) — ქართველი ინჟინერი. 

1930 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. 1930-1934 წლებში მუშაობდა ზაჰესის ჰიდროსადგურში, „კავკასენერგოს" მაღალი ძაბვის ქსელების სამმართველოში ინჟინრად, ტექნიკური განყოფილების უფროსად, მთავარი ინჟინრის მოადგილედ; 1934-1941 წლებში იყო „საქენერგოს" მაღალი ძაბვის ქსელების სამმართველოს დირექტორის მოადგილე და მთავარი ინჟინერი, „საქენერგის" ტექნიკური განყოფილების უფროსი და მთავარი ინჟინრის მოადგილე. 1941 წლიდან სამშენებლო ტრესტ „საქჰიდროენერგომშენის" სისტემაში იყო ხრამჰესის მშენებლობის მთავარი მექანიკოსი, ტრესტ „საქჰიდროენერგომშენის" მაღალი ძაბვის ქსელებისა და ქვესადგურების სამშენებლო-სამონტაჟო სამმართველოს უფროსი, „საქჰიდროენერგომშენის" მთავარი ინჟინრის მოადგილე. ხელმძღვანელობდა მაღალი ძაბვის გადამცემი ხაზებისა და ხრამჰესი-თბილისი-ზაჰესის, სოხუმი-ტყვარჩელის, ბაღნარი-გაგრის, ნავთლუღი-სამგორის ქვესადგურების მშენებლობას.

ლიტერატურა
----------

* საქართველოს არქიტექტორთა და მშენებელთა ენციკლოპედია, თბ. 2017, გვ. 268

რესურსები ინტერნეტში
--------------------

* სერგო კავკასიძე — საქართველოს ბიოგრაფიული ლექსიკონი
Fat Joe
**ჯოზეფ ანტონიო კარტახენა**, იგივე **Fat Joe** (ქართ. მსუქანი ჯო; დ. 19 აგვისტო, 1970) — ამერიკელი რეპერი და ჯგუფების D.I.T.C. და Terror Squad. წევრი.

გამოცემული აქვს მთელი რიგი ალბომებისა. პირველი ალბომი, *Represent*, გამოვიდა 1993 წელს. მას 1995 წელს მოჰყვა *Jealous One's Envy*. 1998-2006 წლებში იგი ლეიბლ Atlantic Records-თან თანამშრომლობდა და მასზე 4 ალბომი გამოსცა - *Don Cartagena* (1998), *Jealous Ones Still Envy (J.O.S.E.)* (2001), *Loyalty* (2002) და *All or Nothing* (2005). უკანასკნელის გამოცემის პერიოდში იგი ცნობილი გახდა რეპერ 50 Cent-თან კონფლიქტით, რომელმაც Fat Joe-ს უხეშად მიმართა სიმღერაში „Piggy Bank".

2006 წლიდან, როდესაც გამოიცა ალბომი *Me, Myself, & I*, Fat Joe თანამშრომლობდა ლეიბლთან Imperial Records. შემდეგი, 2008 წლის ალბომი იყო *The Elephant in the Room*, მოგვიანებით კი - *Jealous Ones Still Envy 2 (J.O.S.E. 2)*, ალბომის *Jealous Ones Still Envy (J.O.S.E.)* გაგრძელება (2009). მეათე ალბომი, *The Darkside Vol. 1* 2010 წელს გამოიცა.

დისკოგრაფია
-----------

 მთავარი სტატია: Fat Joe-ს დისკოგრაფია.
### სტუდიური ალბომები

* *Represent* (1993, როგორც Fat Joe da Gangsta)
* *Jealous One's Envy* (1995)
* *Don Cartagena* (1998)
* *Jealous Ones Still Envy (J.O.S.E.)* (2001)
* *Loyalty* (2002)
* *All or Nothing* (2005)
* *Me, Myself & I* (2006)
* *The Elephant in the Room* (2008)
* *Jealous Ones Still Envy 2 (J.O.S.E. 2)* (2009)
* *The Darkside Vol. 1* (2010)

რესურსები ინტერნეტში
--------------------

* Fat Joe საიტზე MySpace
* ოფიციალური საიტი დაარქივებული 2008-06-18 საიტზე Wayback Machine.  (2009 წლის არქივი)
* Fat JoeTwitter-ზე
* 

* Fat Joe — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  Prato, Greg.  (2008)Fat Joe - Biography. Allmusic. ციტირების თარიღი: 2008-04-18.
**მაგომედრასულ გაზიმაგომედოვი** (რუს. Магомедрасул Мухтарович Газимагомедов; დ. 8 აპრილი, 1991, დაღესტანი) — ტინდიელი რუსი თავისუფალი სტილით მოჭიდავე. მსოფლიოს ორგზის ჩემპიონი და თავისუფალი ჭიდაობის სპორტის დიდოსტატი.

ეროვნულ დონეზე გაზიმაგომედოვმა მოიგო 2015 წლის რუსეთის ეროვნული ჩემპიონატი თავისუფალი სტილით ჭიდაობაში. მეოთხედფინალში მან მსოფლიოს ჩემპიონი ხეთაგ ცაბოლოვი, ჩრდილოეთ ოსეთიდან დაამარცხა. ფინალში დაამარცხა კრასნოიარსკელი ისრაილ კასუმოვი.

2015 წლის ბაქოში გამართულ პირველ ევროპულ თამაშებზე 70 კგ წონით კატეგორიაში მოიპოვა ოქროს მედალი. მან მოიგო ოქრო 2015 წლის ჭიდაობის მსოფლიო 70 კგ წონით კატეგორიაში, დაამარცხა ირანელი ჰასან იაზდანი. მუხლის ტრავმის შემდეგ იგი დაუბრუნდა ჭიდაობას ივან იარიგინის გრანპრიზე, ფინალურ მატჩში წააგო ფინალში მისი მეტოქე იყო მაგომედ ყურბანალიევი, რომელთანაც დაძაბულ შეხვედრაში დამარცხდა. მოიგო 2015 წელს ლას-ვეგასში გამართული მსოფლიო ჩემპიონატი 70 კგ წონით კატეგორიაში. სამი წლის შემდეგ, 2018-ში მეორედ მოიგო მსოფლიო ჩემპიონატი, რომელიც ბუდაპეშტში ჩატარდა. 2019 წელს 70 კგ წონით კატეგორიაში ბუქარესტში გამართულ ევროპის ჩემპიონატზე მოიპოვა ბრინჯაოს მედალი. ერთი წლის შემდეგ 74 კგ წონით კატეგორიაში რომში გამართულ ევროპის ჩემპიონატზე მოიპოვა ვერცხლის მედალი. 2014 წელს მოიგო გროზნოში ჩატარებული ტურნირი „რამზან კადიროვისა და ადლან ვარაევის თასი". 2015 წელს მოიგო ალექსანდრ მედვედის საერთაშორისო ტურნირი. 2015 და 2018 წლებში გახდა რუსეთის ჩემპიონი. არის რუსეთის ჩემპიონატის სამგზის ბრინჯაოს მედლის პრიზიორი (2014, 2019, 2021). არის ივან იარაგინის ოქროს გრან პრის ერთგზის ვერცხლის (2018) და ერთგზის ოქროს მედლის (2019) პრიზიორი. 2020 წლის თებერვალში, იტალიის დედაქალაქ რომში გამართულ ევროპის ჩემპიონატზე, 74 კგ-მდე წონით კატეგორიაში, მაგომედრასულმა ჩემპიონის ტიტულისთვის ბრძოლაში წააგო იტალიელ სპორტსმენ ფრანკ ჩამისოსთან და ევროპის ჩემპიონატის ვერცხლის მედალი მოიპოვა. 2020 წლის აპრილში მაგომედრასულს მიენიჭა რუსეთის სპორტის დამსახურებული ოსტატის წოდება.

წინასასეზონოდ ვარჯიშობს შერეული საბრძოლო ხელოვნების, MMA-ს ვარსკვლავებთან, რუსტამ ხაბილოვთან და ხაბიბ ნურმაგომედოვთან ერთად. არის კლუბ „SC Bazarganova"-ს წევრი. სხვადასხვა დროს მისი მწვრთნელები იყვნენ: ელდარ ნაჟნუდიმოვი, ფერზულა ისლამოვი და ხაიბულა ხაიბულაევი. მიღებული აქვს მედალი „დაღესტნის რესპუბლიკის სამსახურისთვის".

რესურსები ინტერნეტში
--------------------

* baku2015.cm

სქოლიო
------

1. ↑  Gazimagomedov bio's in Baku 2015. baku2015.com. ციტირების თარიღი: 18 June 2015.
2. ↑  Thindian beat world champion. skfo.ru.  დაარქივებულია ორიგინალიდან — 18 ივნისი 2015. ციტირების თარიღი: 11 May 2015.
3. ↑  Wrestling Day 6: Baku 2015 - 1st European Games. zimbio.com. ციტირების თარიღი: 18 June 2015.
4. ↑  Одним заслуженным вольником в Дагестане стало больше.  დაარქივებულია ორიგინალიდან — 2020-04-17. ციტირების თარიღი: 2021-10-31.
5. ↑  Khabib trains in SC Bazarganova. sk-bazarganova.ru.  დაარქივებულია ორიგინალიდან — 8 დეკემბერი 2015. ციტირების თარიღი: 29 November 2012.
**მარკეტა გრეგოროვა** (დ. 14 იანვარი, 1993, მოსტი, ჩეხეთი) — ჩეხი პოლიტიკოსი, რომელიც აირჩიეს ევროპარლამენტის წევრად 2019 წლის არჩევნებში. ის წარმოადგენს ჩეხეთის მეკობრეების პარტიას.  გრეგოროვა არის ევრონესტის საპარლამენტო ასამბლეის დელეგაციის ვიცე-თავმჯდომარე, ასევე საერთაშორისო ვაჭრობის კომიტეტისა და საგარეო ჩარევების სპეციალური კომიტეტის წევრი, რომელიც მუშაობს დეზინფორმაციასა და სხვა ნებისმიერი საგარეო ჩარევის საკითხებზე ევროკავშირის მასშტაბით.

ადრეული სამუშაო
---------------

 გრეგოროვა მარსელ კოლაიასთან ერთად 2019 წლის ევროპის არჩევნების კამპანიის დროს
გრეგოროვა 2014 წლის ევროპარლამენტის არჩევნებში მესამე რეიტინგული კანდიდატი იყო, მაგრამ არ აირჩიეს.  ის არის ევროპის მეკობრეების პარტიის პრეზიდენტი 2018 წლის დეკემბრიდან

ევროპარლამენტი
--------------

### არჩევნები

გრეგოროვამ ერთობლივად შექმნა 2019 წლის საერთო საარჩევნო პროგრამა ევროპული მეკობრე პარტიებისთვის, რომელსაც თებერვალში ხელი მოეწერა ლუქსემბურგში. გრეგოროვა ევროპარლამენტის წევრად, 2019 წლის ევროპარლამენტის არჩევნებში მეკობრეთა პარტიის სიის მეორე ნომრად მოხვდა. 

მის პრიორიტეტებს შორის არის ევროკავშირის თავისუფალი ვაჭრობის შეთანხმებების გამჭვირვალობა, მაგალითად როგორიცაა ტრანსატლანტიკური ვაჭრობა და საინვესტიციო პარტნიორობა (TTIP), ასევე ევროკავშირის ჩართულობა კონფლიქტის ზონებში იარაღით ვაჭრობა. 

### კომიტეტების წევრობა

გრეგოროვა არის ევროპარლამენტის შემდეგი კომიტეტების წევრი: 

* ევრონესტის საპარლამენტო ასამბლეის დელეგაცია, ვიცე-თავმჯდომარე
* ევროპარლამენტის საერთაშორისო ვაჭრობის კომიტეტი
* საგარეო ჩარევების სპეციალური კომიტეტი ევროკავშირის ყველა დემოკრატიულ პროცესში, მათ შორის დეზინფორმაციის საკითხები
* დელეგაცია ევროკავშირ-სომხეთის საპარლამენტო პარტნიორობის კომიტეტში, ევროკავშირ-აზერბაიჯანის საპარლამენტო თანამშრომლობის კომიტეტში და ევროკავშირ-საქართველოს საპარლამენტო ასოცირების კომიტეტში.

სქოლიო
------

1. ↑  zpravy.aktualne.cz. Přehledně: Podívejte se, kdo chce usednout v europarlamentu. Kampaň pomalu začíná (in Czech). 27.2.2019.
2. ↑  Volby do Evropského parlamentu konané na území České republiky ve dnech 23.05. – 24.05.2014. volby.cz
3. ↑  Čeští Piráti uspěli v předsednictvu Evropské pirátské strany. Markéta Gregorová byla zvolena předsedkyní. pirati.cz. 03.12.2018.
4. ↑  Volby do Evropského parlamentu konané na území České republiky ve dnech 24.05. – 25.05.2019 (in Czech). volby.cz
5. ↑  Filip Zelenka. Dvojka Pirátů Markéta Gregorová: Evropská unie se neumí prodat (in Czech). e15.cz. 9 May 2019.
6. ↑  Markéta Gregorová